હળવદ, તા.૧૪: તાલુકા ના ગ્રામ્ય અને શહેરમાં આવેલ ૧૩પ આંગણવાડીમાં ૧૦૭૪પ થી વધુ બાળકોની સંખ્યા નોંધાયેલી છે. ત્યારે આંગણવાડીમાં આવતા નાના ભુલકાઓને પોષ્ટીક આહાર આપવામાં આવતો હોય છે જેની સાથે પાણીની પણ એટલી જ જરૂરીયાત રહેતી હોય છે પરંતુ ૧૩પ કાર્યરત આંગણવાડીમાં માત્ર ૧૦૦ આંગણવાડીમાં આરઓ પ્લાન્ટ મુકવામાં આવ્યા છે તેમાં પણ ૩૦થી વધુ આરઓ પ્લાન્ટમાં પાણીની ટાંકી અને ઈલેકટ્રીકટ મોટર ન હોવાથી હાલ ધુળખાઈ રહ્યા છે. જયારે ૩પ આંગણવાડીઓને તાલુકામાં સરકારી જગ્યાના અભાવે ભાડાના મકાનમાં ચલાવવામાં આવી રહી છે ત્યારે તંત્ર ગંભીરતા લેશે કે શું? તેવા અનેક સવાલો ઉઠયા છે.